Foto Vremea de mâine 3 mai 2024. Ploi și vânt în mare parte din țară. Temperaturi între 3 și 27 de grade
Vremea în România. Până pe 3 mai valorile de temperatură se vor situa în jurul mediilor multianuale. Cerul va avea înnorări temporare şi vor fi averse posibil însoţite de descărcări electrice local în Banat şi pe arii restrânse în Oltenia, Muntenia şi Dobrogea. Vântul va sufla slab şi moderat, cu uşoare intensificări în sudul Banatului şi pe crestele montane. Temperaturile maxime se vor încadra între 16 şi 26 de grade.
Pe 3 mai cerul va avea înnorări temporare şi vor fi averse, posibil însoţite de descărcări electrice în Banat, Oltenia, local în Muntenia, pe arii restrânse în Dobrogea şi izolat în rest. În regiunile sud-vestice, pe spaţii mici, vor fi posibile cantităţi de apă mai însemnate (15...20 l/mp).
Vântul va sufla slab şi moderat, cu uşoare intensificări la munte, în sud-est şi centru. Temperaturile maxime se vor încadra între 15 şi 27 de grade, iar cele minime între 3 şi 13 grade.
Prognoza meteo București
Valorile termice vor fi apropiate de cele specifice datei. Cerul va fi temporar noros, iar spre seară şi noaptea vor fi averse, posibil însoţite de descărcări electrice. Vântul va sufla în general moderat. Temperatura maximă se va situa în jurul a 21 de grade, iar cea minimă va fi de 10...12 grade.
Vremea de mâine la munte
Cerul va avea înnorări temporare şi vor fi averse, posibil însoţite de descărcări electrice în Carpaţii Occidentali, vestul Carpaţilor Meridionali şi izolat în restul zonei montane. În masivele din sud-vestul teritoriului, pe spaţii mici, vor fi posibile cantităţi de apă mai însemnate (15...20 l/mp). Vântul va sufla slab şi moderat, local cu uşoare intensificări. Temperatura aerului va fi comparabilă cu cea din intervalul anterior.
Vremea pe litoral
Vremea se va menţine relativ normală termic. Cerul va avea înnorări, îndeosebi noaptea, când, local, va ploua şi sub formă de aversă. Vântul va sufla slab şi moderat, cu intensificări trecătoare mai ales la sfârşitul intervalului (rafale de 45-55 km/h).
Temperaturile maxime se vor situa între 17 şi 19 grade, iar cele minime între 11 şi 13 grade. Temperatura apei mării va avea valori de 14...15 grade.
Prognoza meteo în Europa
În vestul, nord-vestul, centrul, sudul şi sud-estul Europei, cerul va avea înnorări temporar accentuate şi local va ploua. Ploile vor fi şi sub formă de aversă şi pe arii restrânse se vor semnala descărcări electrice. Cele mai mari cantităţi de apă se vor acumula în nordul Peninsulei Balcanice. În zonele înalte de munte, vor mai fi şi precipitaţii sub formă de lapoviţă şi ninsoare.
În restul continentului, vremea va fi predominant frumoasă, cerul va fi variabil şi doar izolat va ploua. Vântul va avea intensificări, local în regiunile vestice, sudice şi estice şi izolat în rest. Temperaturile vor marca o scădere faţă de ziua precedentă în partea nord-vestică, central-vestică, central-sudică şi estică a Europei şi o creştere uşoară în cea de sud-vest.